Bantay Makaturing
Ti Makaturing, ket estratobulkan iti isla ti Mindanao, Pilipinas. Daytoy ket mabiruka idiay probinsia ti Lanao del Sur (kaaduanna idiay ili ti Butig) iti Agwaywayas a Rehion iti Muslim a Mindanao. Ti Makaturing ket addaan ti kangato iti 1,940 metro (6,365 ft) ken diametro ti baba iti 29 km (18 mi). Daytoy ket paset dagiti bulkan a makunkuna iti arko ti Tengnga a Mindanao.
Dagiti linaon
Dagiti panagbettak[urnosen | urnosen ti taudan]
Adda pay laeng dagiti kontrobersio no mano a beses a bimtak ti Makaturing. Ti Instituto ti Bulkanolohia ken Seismolohia ti Pilipinas ket ilistana dagiti 10 a panagbettak a ti kinaudi ket napasamak idi Marso 18, 1882. Ngem ti Global a Programa ti Bulkanolohia ti Instituto ti Smithsonia, a nangidakamat ti Katologo dagiti Aktibo a Bulkan iti Lubong (Neumann van Padang, 1953), ket mangisingasing nga adda dagiti panagbettak ket pudno idi a ti kaarubana a bulkan Ragang.
Ti Makaturing ket maysa kadagiti aktibo a bulkan ti Pilipinas. Amin dagitoy ket paset ti Singsing ti Apuy ti Pasipiko.
Trivia[urnosen | urnosen ti taudan]
Idi Mayo 18, 1947, ti agbilbilin ti Aero Pursa ti Pilipinas (PAF) a ni Hen. Edwin Andrews ket pimmusay ken dagiti 16 pay a a dadduma a kaduana idi ti transport C-47 nga eroplano a naglugananda ket naidungpar idiay Makaturing. Kalpasan ti siam a tawen, ti PAF ket nagbangon ti air base idiay Siudad ti Zamboanga ken nanaganan tattan iti Edwin Andrews Air Base ken idiay ti pagrubuatan ti militar ti Pilipinas kadagiti operasion a panagsuporta iti agdama a kampania a panagsuppiat kadagiti separatista.
Kitaen pay[urnosen | urnosen ti taudan]
- Listaan dagiti aktibo a bulkan ti Pilipinas
- Listaan dagiti mabalin nga aktibo a bulkan ti Pilipinas
- Listaan dagiti di aktibo a bulkan ti Pilipinas
- Instituto ti Bulkanolohia ken Seismolohia ti Pilipinas
- Bulkan
tgl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn